CELEX: 31984R3625
Language: el
Date: 1984-12-18 00:00:00
Title: Κανονισμός (ΕΟΚ) αριθ. 3625/84 του Συμβουλίου της 18ης Δεκεμβρίου 1984 για την πέμπτη τροποποίηση του κανονισμού (ΕΟΚ) αριθ. 171/83 περί ορισμένων τεχνικών μέτρων διατηρήσεως των αλιευτικών πόρων

Avis juridique important

|

31984R3625

Κανονισμός (ΕΟΚ) αριθ. 3625/84 του Συμβουλίου της 18ης Δεκεμβρίου 1984 για την πέμπτη τροποποίηση του κανονισμού (ΕΟΚ) αριθ. 171/83 περί ορισμένων τεχνικών μέτρων διατηρήσεως των αλιευτικών πόρων  

Επίσημη Εφημερίδα αριθ. L 335 της 22/12/1984 σ. 0003 - 0003 Ισπανική ειδική έκδοση: Κεφάλαιο 04 τόμος 3 σ. 0097  Πορτογαλική ειδική έκδοση : Κεφάλαιο 04 τόμος 3 σ. 0097 

***** ΚΑΝΟΝΙΣΜΟΣ (ΕΟΚ) αριθ. 3625/84 ΤΟΥ ΣΥΜΒΟΥΛΙΟΥ  της 18ης Δεκεμβρίου 1984  για την πέμπτη τροποποίηση του κανονισμού (ΕΟΚ) αριθ. 171/83 περί ορισμένων τεχνικών μέτρων διατηρήσεως των αλιευτικών πόρων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), και ιδίως το άρθρο 11,  την πρόταση της Επιτροπής,  Εκτιμώντας:  ότι, βάσει του άρθρου 2 του κανονισμού (ΕΟΚ) αριθ. 170/83, το Συμβούλιο, λαμβάνοντας υπόψη τα διαθέσιμα επιστημονικά δεδομένα και ιδιαίτερα την έκθεση της επιστημονικής και τεχνικής επιτροπής για την αλιεία, επεξεργάζεται τα μέτρα που αναφέρονται στο άρθρο 1 του εν λόγω κανονισμού·  ότι ο κανονισμός (ΕΟΚ) αριθ. 171/83 (2), όπως τροποποιήθηκε τελευταία από τον κανονισμό (ΕΟΚ) αριθ. 2664/84 (3), θεσπίζει γενικούς κανόνες για την αλιεία των βιολογικών πόρων που βρίσκονται στα ύδατα της Κοινότητας·  ότι, λαμβάνοντας υπόψη τα πλέον πρόσφατα επιστημονικά δεδομένα, πρέπει να αναβληθεί η απόφαση σχετικά με την αύξηση του μεγέθους των ματιών των διχτυών σε 80 mm στη Μάγχη,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 3 του κανονισμού (ΕΟΚ) αριθ. 171/83, η ημερομηνία «31 Δεκεμβρίου 1984» αντικαθίσταται από την «1η Ιουλίου 1987» και η ημερομηνία «1η Ιουλίου 1985» από την «1η Ιανουαρίου 1989».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Δεκεμβρίου 1984.  Για το Συμβούλιο  Ο Πρόεδρος  J. BRUTON  (1) ΕΕ αριθ. L 24 της 27. 1. 1983, σ. 1.  (2) ΕΕ αριθ. L 24 της 27. 1. 1983, σ. 14.  (3) ΕΕ αριθ. L 253 της 21. 9. 1984, σ. 1.